CELEX: 32021D0609(01)
Language: hu
Date: 2021-06-07 00:00:00
Title: A Bizottság határozata (2021. június 7.) a 2009/17/EK határozat hatályon kívül helyezéséről 2021/C 219 I/01

2021.6.9.   
               
               
                  HU
               
               
                  Az Európai Unió Hivatalos Lapja
               
               
                  CI 219/1
               
            
         A BIZOTTSÁG HATÁROZATA
         (2021. június 7.)
         a 2009/17/EK határozat hatályon kívül helyezéséről
         (2021/C 219 I/01)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     A 2009/17/EK bizottsági határozat (1) létrehozta a munkavállalók kiküldetésével foglalkozó szakértői bizottságot (a továbbiakban: bizottság), hogy támogassa és segítse a tagállamokat a 96/71/EK európai parlamenti és tanácsi irányelv (2) szerinti kötelezettségeik teljesítésében.
                  
               
                     (2)
                  
                  
                     Az (EU) 2019/1149 európai parlamenti és tanácsi rendelet (3) 2019-ben létrehozta az Európai Munkaügyi Hatóságot (a továbbiakban: Hatóság) azzal a céllal, hogy segítse a tagállamokat és a Bizottságot az Unión belüli munkaerő-mobilitással és az Unión belüli szociális biztonsági rendszerekkel – többek között a munkavállalók kiküldetésével – kapcsolatos uniós jogszabályok hatékony alkalmazásában és érvényesítésében.
                  
               
                     (3)
                  
                  
                     Az (EU) 2019/1149 rendelet 4 cikke értelmében a Hatóságnak segítenie kell a tagállamokat és a Bizottságot az információhoz való hozzáférés javításában, a munkaerő-mobilitással kapcsolatos uniós jog következetes, hatékony és eredményes, Unió-szerte történő alkalmazása és érvényesítése során a szabálykövető magatartás és a tagállamok közötti együttműködés támogatásában, és a szociális biztonsági rendszerek Unión belüli koordinálásában, valamint viták esetén közvetítő szerepet kell betöltenie és elő kell segítenie a viták megoldását.
                  
               
                     (4)
                  
                  
                     A Hatóságnak az (EU) 2019/1149 rendelet 4. cikke szerinti feladatai kiterjednek a bizottság által korábban elvégzett feladatok egy részére, ideértve a 2009/17/EK bizottsági határozat 2. cikke szerinti, a közigazgatási együttműködésre vonatkozó információcserét és a végrehajtással kapcsolatos kérdésekben való segítségnyújtást.
                  
               
                     (5)
                  
                  
                     Ezért a 2009/17/EK határozatot hatályon kívül kell helyezni,
                  
               A KÖVETKEZŐKÉPPEN HATÁROZOTT:
         
            1. cikk
            A 2009/17/EK határozat hatályát veszti.
         
         
            2. cikk
            Ezt a határozatot 2021. május 26-tól kell alkalmazni.
         
         
            Kelt Brüsszelben, 2021. június 7-én.
            
               
                  a Bizottság részéről
               
               Nicolas SCHMIT
               
                  a Bizottság tagja
               
            
         
         
            (1)  A Bizottság 2009/17/EK határozata (2008. december 19.) a munkavállalók kiküldetésével foglalkozó szakértői bizottság felállításáról (HL L 8., 2009.1.13., 26. o.).
         
            (2)  Az Európai Parlament és a Tanács 96/71/EK irányelve (1996. december 16.) a munkavállalók szolgáltatások nyújtása keretében történő kiküldetéséről (HL L 18., 1997.1.21., 1. o.).
         
            (3)  Az európai parlamenti és a Tanács (EU) 2019/1149 rendelete (2019. június 20.) az Európai Munkaügyi Hatóság létrehozásáról, a 883/2004/EK, a 492/2011/EU és az (EU) 2016/589 rendelet módosításáról, valamint az (EU) 2016/344 határozat hatályon kívül helyezéséről (HL L 186., 2019.7.11., 21. o.).